Ribe Stifts Adresseaviser, 1846-05-26
Fra Kiel hedder det i Jtzeboer Wochenbl. af 14 de : "Som bekjendt ville vi laar have den Fornøielse at see de tydske Naturforskeres og næste Aar de tydske Landmænds Forsamling her. For at tilveiebringe en stor Forsamlingssal hertil, besluttede Byens Autoriteter ifjor at bevilge 2000 Spec. dertil og den fornødne Byggeplads paa de Betingelser, som nærmere blive at bestemme. Af Toldrevennerne er der ligeledes blevet bevilget 2000 Spec og den øvrige Sum haabede man at faae af Finantserne. Disse have nu ogsaa tilbudt 40000 Spec., men kun paa den Betingelse, at man, hver Gang man vil benytte Lokalet, skal ansøge om Tilladelse dertil hos Universitetets Curator eller efter Omstændighederne hos Cancelliet. Curatoren udøver, som bekjendt, hos os et Slags Overpolitimagt. Under disse Omstændigheder og da denne Betingelse vidner om en stærk Mistillid til vore Autoriteters Loyalitet her i Byen, have Raad og Borgerskab i en den 1. Mat afholdt Forsamling besluttet igjen at suspendere det tidligere gjorte Tilbud af en Byggeplads og de 2000 Spec.", Fra Randers skrives i Byens Avis. J Onsdags, den 20. ds., var det et halvt Hundrede Aar siden, at den retsindige, nidkjære Siælehyrde, Ole Bork, Sognepræst til Borup her ved Randers, kaldedes til Præst for Gjødvad og Balle, hvilket Embede han beklædte indtil 1805, da han forflyttedes til Borup. Som denne ædle Oldings hele, til sine vigtige Kalds pligters samvittighedsfulde Opfyldelse helligede Liv havde været stille og bramfrit, saaledes havde han ogsaa selv ønsket, at denne Dag skulde have gaaet bemærket hen; men hans Sognefolk vilde ikke lade Leiligheden gaae bort, uden at give deres gamle Lærer et synligt Tegn paa deres Taknemmelighed, og hans Foresatte havde ligeledes, Oldingen uafvidende, beredt ham en Overraskelse. Da derfor endeel geistlige og verdslige Authoriteter, Embedsbrødre, Venner og Sognefolk i Onsdags Formiddags havde indfundet sig i Præstegaarden, for at lykønske Jubeloldingen, fremtraadte Hs. Høiærværdighed Provst Mollerup og holdt en smuk Lykønskningstale, ved hvis Slutning han, aldeles uventet, overrakte Jubilaren en Udnævnelse til Consistorialraad. En Deputation fra Sognebeboerne fremtraadte derpaa og overrakte ham, efter nogle indledende Ord af Ordføreren, en Festensgave, bestaaende af en smuk Sølvpokal med Laag og Jnscription. Det Jnteressante ved denne sjeldne Fest forhøiedes end mere ved den Omstændighed, at Stedets Skolelærer og Kirkesanger, Christen Udbye, ligeledes samme Dag feirede sit Halvhundredeaars-Jubilæum. Fra Præstegaarden begave de fleste af de Mødte sig derfor hen i Skolen, for ogsaa at bringe denne agtværdige Gamle deres Lykønskning paa hans Hædersdag. De skjønsomme Sognebeboere havde, som et Agtelses- og Venskabs-Tegn, ladet forfærdige et smukt Sølvbæger, med Jnscription, som ved denne Leilighed blev ham overrakt. Ved Udgravningen af Brohullet til Bygningen af en Bro paa den nye Chaussee mellem Hjørring og Frederikshavn over den store Aa, der paa dette Sted, i Hørmested Sogn, gjør Grændsen mellem Venneberg og Horns Herreder, er, i en Dybde af 3 Alen under Engoverfladen fundet et fuldstændigt Skelet af en Hjort, hvoraf Geviret isærdeleshed er vel conserveret, og tæt derved Hornene og andre Levninger af en Hjortekalv. Skelettet fandtes liggende under en tyk Egestamme og Gevihret er overgaaet til en Slags Forsteening, hvorved det har antaget Farven af den mergelblandede Tørvejord, hvori det har ligget. Det omtalte Egetræ synes at tyde paa, at Dyret under en Naturrevolution har villet søge Beskyttelse under dets Krone, og varsler og en Tid, da Vendsyssel endnu var riig paa Skove. (Hjør. A.)